**З А П О В Е Д**

**№ РД-04-52/ 30.05.2022 г.**

 На основание чл. 3, ал.3, т.1 във връзка с ал.4 и чл.24, ал.2 от Устройствения правилник на областните дирекции „Земеделие“ във връзка чл. 28, ал. 1 от Административнопроцесуалния кодекс и чл.10 от Наредбата за административното обслужване, и във връзка с писмо с Вх. № РД-12-02-196 от 23.03.2022г. на заместник министър – председател на Република България

**Н А Р Е Ж Д А М :**

1. С оглед регламентираното задължение за административните органи при упражняване на правомощията си да осигурят подходящо за гражданите и организациите работно време, установеното работно време на Центровете за административно обслужване (ЦАО) в ОД „Земеделие“ – Габрово и общинските служби по земеделие съгласно чл. 12, ал.1 от Вътрешни правила за организация за административното обслужване с Рег. № РД-02-5/ 16.12.2021г. и Харта на клиента в Областна дирекция „ Земеделие“ – Габрово с Рег. № РД-02-6/ 16.12.2021г., да се промени от „всеки работен ден, без прекъсване от 9.00 ч. до 17.30“ на „всеки работен ден, без прекъсване от 8.00 ч. до 18.30“ .
2. Считано от 01.06.2022г. началниците на общински служби земеделие и директорът на дирекция АПФСДЧР, да създадат организация за въвеждане на удълженото работно време в ЦАО.
3. В изпълнение на т.2 началниците на общински служби земеделие и директорът на дирекция АПФСДЧР за всяка седмица на съответния месец да изготвят график за служителите, който ще извършват административното обслужване в рамките на удълженото работно време по т.1, при спазване с изискванията на Закона за държавния служител и Кодекса на труда за работното време, междудневните и междуседмичните почивки, както и чл.24, ал.1 от Устройствения правилник на областните дирекции „Земеделие“. Изготвените графици да ми се представят за утвърждаване.
4. Определените служителите по график да ползват обедна почивка от 30 минути на ротационен принцип, в часовете от 12.00 ч. до 14.00 ч., така че да се осигури непрекъсваем режим на работа с потребителите на административни услуги в рамките на обявеното в т.1 работно време Центровете за административно обслужване (ЦАО).

.

Настоящата заповед е неразделна част от Вътрешни правила за организация за административното обслужване с Рег. № РД-02-5/ 16.12.2021г. и Харта на клиента в Областна дирекция „ Земеделие“ – Габрово с Рег. № РД-02-6/ 16.12.2021г.

 Заповедта да се доведе до знанието на всички служители на ОД “Земеделие” – Габрово, за сведение и изпълнение

Контрол по изпълнение на заповедта ще изпълнявам лично.

Даниел Бурмов: /П/

Директор на ОД „Земеделие“ - Габрово